เรื่องร้องเรียน: พื้นที่ข้างเคียงบริเวณคอนโดลุมพินี พาร์ค บรมราชชนนี-สิรินธร ข้างรพ.สัตว์ทองหล่อ มีการก่อสร้างเสียงดังและทำงานเกินเวลา บางวัน2-3ทุ่ม ซึ่งทางเจ้าของร่วมที่พักอาศัยในโครงการได้ร้องเรียนมาเกือบทุกอาทิตย์ ทางคอนโดได้โทรสอบถามเจ้าของพื้นที่แล้วได้โยนเรื่องไปที่ผู้รับเหมาต่อไป
การดำเนินการของเจ้าหน้าที่: ตาม ข้อบัญญัติกรุงเทพมหานคร เรื่อง ควบคุมอาคาร พ.ศ. 2544 หมวด 11 ข้อ 113 ห้ามก่อสร้างหรือกระทำการใดๆ ในบริเวณที่ได้รับอนุญาตให้ก่อสร้างซึ่งก่อให้เกิดเสียงและแสงรบกวนผู้อยู่อาศัยข้างเคียงระหว่าง 22.00 น. ถึง 6.00 น. เว้นแต่จะได้มีการป้องกันและได้รับอนุญาตจากผู้ว่าราชการกรุงเทพมหานคร สำนักงานเขตบางพลัด ได้ลงพื้นที่ตรวจสอบในเวลา 18.30 น. ไม่พบการทำงานในเวลาดังกล่าว ทั้งนี้ได้ประสานขอความร่วมมือ ให้เริ่มทำงานในเวลา 8.00 น. ถึง 18.00 น. และได้กำชับให้มีมาตรการป้องกันฝุ่นละอองและให้ทำความสะอาดบริเวณสถานที่ก่อสร้าง
ความเห็นของผู้แจ้ง: หากได้รับแจ้งเรื่องร้องเรียนจากผู้พักอาศัยอีกสามารถแจ้งซ้ำได้ใช่มั้ยคะ ขอบคุณที่ช่วยเหลือนะคะ 🙏🏼
พื้นที่: แขวงบางบำหรุ เขตบางพลัด กรุงเทพมหานคร